FRONTFIGUR: Tom Ostad er vokalist i tungrockbandet Blodsmak. Foto: Geir Hansen
Sist oppdatert: 26. desember 2018, kl. 15:05
I god tradisjon er Østfold Mållag ute med årboka «Aust i Vika». Den har kommet ut hver jul siden 2005, og inneholder forskjellige emner som har med språk og kultur i Østfold å gjøre.
Tom Ostad (bildet) fra Moss skriver om «Rockespråket nynorsk» og har noen kritiske kommentarer til manglende takhøyde i målbevegelsen. Han ble i høst valgt inn i styret i det nystiftede Moss Mållag.
I en annen artikkel skriver Håvard Tangen om stortingsmann og språkpioner Jonas Anton Hielm (1782-1848). Han var godseier på Alby gård på Jeløy og kan ha inspirert språkforsker Ivar Aasen da han skrev om at Norge burde ha et eget språk. Hielm hadde et eventyrlig liv, han opplevde blant annet at hesten ble skutt under han i krig – står det å lese i artikkelen.